 

**Workshop pre učiteľov**

**zameraný na mediálnu gramotnosť žiakov a prevenciu nenávistných prejavov v on-line priestore**

**Informačná služba Organizácie Spojených národov vo Viedni, Národný inštitút vzdelávania a mládeže a mimovládna organizácia ZARA so sídlom vo Viedni** organizujú interaktívny workshop pre učiteľov, ktorý je zameraný na**rozvoj profesijných kompetencií v oblasti zvyšovania mediálnej gramotnosti súvisiacej s bojom proti nenávisti v on-line priestore**. Táto problematika, ktorá sa stala realitou sveta mnohých mladých ľudí, by mala byť neodmysliteľnou súčasťou výchovno-vzdelávacieho procesu, pretože dôsledky jej absencie predstavujú čoraz väčšie riziko.

Workshop je určený pre **učiteľov všeobecnovzdelávacích predmetov základných a stredných škôl** nezávisle od dĺžky praxe. Pracovným jazykom je **anglický jazyk**.

**Dátum konania:** 29. november 2022

**Čas:** 16:00 – 19:00 hod.

**Miesto konania:** on-line, komunikačný nástroj Zoom (prihlasovacie údaje budú účastníkom poslané v dostatočnom časovom predstihu)

**TÉMY**

V rámci interaktívneho worskhopu si zodpovieme najmä tieto otázky:

* Ako môžeme čeliť útokom v on-line prostredí a ako k tomu viesť mladých ľudí?
* Akú úlohu zohráva mediálna gramotnosť v boji proti nenávisti a falošným správam vo virtuálnom svete a ako môžeme tieto schopnosti posilniť na svojich vyučovacích hodinách?
* Ako využívajú rôzne skupiny virtuálny priestor?
* Ako môžeme podporiť obete nenávistných prejavov v on-line priestore alebo obete kyberšikany?
* Čo je to náhodný zásah v on-line kontexte a prečo je to dôležité?

**CIELE**

* Prenos poznatkov na tému digitálnych médií a boja proti nenávistným prejavom.
* Zvyšovanie povedomia o dôsledkoch nabádania k nenávisti v on-line priestore.
* Rozšírenie komunikačných schopností a kompetencií účastníkov.

**METÓDY**

* Teoretický vstup
* Aktivity na reflexiu/zamyslenie sa
* Interaktívne metódy zamerané na konkrétne príklady

**ŠKOLITELIA:** Johanna Urban, Dieter Gremel

Praktické informácie a kontakt

* Pracovným jazykom workshopu je **anglický jazyk** bez zabezpečenia tlmočenia. Účastníkom sa odporúča minimálna komunikačná úroveň B1/B2 podľa Spoločného európskeho referenčného rámca pre jazyky.
* Účasť na workshope je **bezplatná**.
* Záujemcovia sa môžu prihlásiť **do 15. novembra 2022 (vrátane)** poslaním **skenu podpísaného prihlasovacieho formuláru a Súhlasu dotknutej osoby so spracovaním osobných údajov na e-mailovú adresu:** **natalia.priskinova@statpedu.sk** **a v kópii na** **denisa.duranova@statpedu.sk****.**
* Počet miest je limitovaný. Účasť na workshope je možná do naplnenia počtu voľných miest. Potvrdzujúci e-mail o účasti na workshope bude poslaný elektronicky na e-mailovú adresu uvedenú v prihlasovacom formulári.
* Po absolvovaní workshopu získajú účastníci **certifikát**.
* V prípade doplňujúcich otázok a informácií kontaktujte elektronicky koordinátorky workshopu za Národný inštitút vzdelávania a mládeže:
* PhDr. Denisa Ďuranová, denisa.duranova@statpedu.sk
* Mgr. Natália Priškinová, PhD., natalia.priskinova@statpedu.sk

Dúfame, že Vás téma vzdelávacej aktivity zaujala a prostredníctvom získaných kompetencií na workshope pomôžete Vašim žiakom čeliť výzvam nie vždy bezpečného on-line sveta.

Tešíme sa na Vašu účasť.